Diari Oficial de la Generalitat Valenciana


Sumari del DOGV 9357, del 08-06-2022 (2022/5111)

RESOLUCIÓ d'1 de juny de 2022, de la Presidència de la Generalitat, per la qual s'aprova l'escut del municipi de Borriol.
-------------------------------------------------------------------------------------------------------------------------

### Dades del document

Número de DOGV
:   9357

Data del DOGV
:   08-06-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/5111


Data del document
:   01-06-2022

Organisme emissor
:   Presidència de la Generalitat

Tipus de document
:   Resolució

Descriptors 

:   * Borriol

RESOLUCIÓ d'1 de juny de 2022, de la Presidència de la Generalitat, per la qual s'aprova l'escut del municipi de Borriol. [2022/5111]  
El ple de l'Ajuntament de Borriol, en les sessions de 30 de setembre de 2021 i 3 de febrer de 2022, va adoptar els acords, per la majoria absoluta del nombre legal de membres de la corporació local, d'aprovació de la proposta de l'escut municipal, perquè el represente i simbolitze, d'acord amb l'informe aportat per l'ajuntament de data 17 de setembre de 2021.  
Consta acreditat en l'expedient el compliment del tràmit d'informació pública i la publicació de l'anunci en el Diari Oficial de la Generalitat Valenciana núm. 9221, de 23 de novembre de 2021, i en el tauler d'edictes de l'ajuntament. Així mateix, segons el certificat de la secretaria de l'ajuntament, es va presentar una al·legació, la qual va ser resolta per acord del ple de 3 de febrer de 2022.  
El Consell Tècnic d'Heràldica i Vexil·lologia, en la sessió de l'1 d'abril de 2022, va dictaminar favorablement la proposta d'aprovació de l'escut municipal i va considerar correcta la representació gràfica del mateix en la sessió de 13 de maig de 2022.  
El procediment s'ha tramitat d'acord amb el que estableix l'article 22 de la Llei 8/2010, de 23 de juny, de la Generalitat, de règim local de la Comunitat Valenciana, i els articles 17 i següents del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana.  
  
Per això, i fent ús de les atribucions conferides per la legislació vigent, resolc:  
  
Aprovar l'escut del municipi de Borriol (Castelló) que queda organitzat de la manera següent:  
«Escut quadrilong de punta redona. En camp de gules un castell de tres torres d'or, maçonat de sable i aclarit de gules. Al timbre corona reial oberta segons tradició del Regne de València».  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la notificació o publicació en el Diari Oficial de la Generalitat Valenciana d'aquesta resolució, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, un recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la notificació o publicació d'aquesta resolució en el Diari Oficial de la Generalitat Valenciana, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
En el cas que la persona interessada siga una administració pública, no és possible interposar un recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos a comptar des de l'endemà de la notificació o publicació en el Diari Oficial de la Generalitat Valenciana.  
Tot això sense perjudici que les persones interessades puguen exercir qualsevol altra via que estimen oportuna.  
  
València, 1 de juny de 2022.- La secretària autonòmica de Cohesió Territorial i Polítiques contra el Despoblament. (p. d. R 17.02.2022, DOGV 21.02.2022): Elena Cebrián Calvo.